
RAPORT

asupra proiectului de Lege privind aprobarea Ordonanţei de urgenţă
a Guvernului nr. 104/2008 pentru modificarea art. 5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele de investiţii din cadrul Programului SAPARD
Cu adresa nr.PLx. 661 din 4 noiembrie 2008, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru agricultură, silvicultură, industrie alimentară şi servicii specifice cu proiectul de Lege privind aprobarea Ordonanţei de urgenţă a Guvernului nr.104/2008 pentru modificarea art. 5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele  de investiţii din cadrul Programului SAPARD.
La întocmirea raportului s-a avut în vedere avizul favorabil al Consiliului Legislativ, transmis cu adresa nr.1044/09.09.2008 şi avizul favorabil al Comisiei juridice, de disciplină şi imunităţi.

 
      Prezentul proiect de Lege are ca obiect de reglementare modificarea art. 5 din din Ordonanţa de urgenţă a Guvernului nr. 59/2006 privind asigurarea, de la bugetul de stat, a cofinanţării publice nerambursabile pentru proiectele de investiţii din cadrul Programului SAPARD, intervenţia legislativă constând în prelungirea termenului de plată pentru contractele de finanţare încheiate în anul 2006 de Agenţia de Plăţi pentru Dezvoltare Rurală şi Pescuit, până la 31 decembrie 2009.  
    
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor domnul Marian Hoinaru Secretar de Stat în Ministerul Agriculturii, Pădurilor şi Dezvoltării Rurale.
La lucrările comisiei au participat 28 deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi.
     Proiectul de Lege a fost adoptat de Senat în şedinţa din data de 15 octombrie 2008.
    Proiectul de lege, potrivit art. 75 din Constituţia României, republicată  este de competenţa decizională a Camerei Deputaţilor.
   În urma dezbaterii, în şedinţa din 04.02.2009 a proiectului de Lege privind aprobarea Ordonanţei de urgenţă a Guvernului nr.104/2008 pentru modificarea art. 5 din Ordonanţa de urgenţă a Guvernului nr. 59/2006 privind asigurarea de la bugetul de stat a cofinanţării publice nerambursabile pentru proiectele de investiţii din cadrul Programului SAPARD, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Senat.
          PREŞEDINTE,                                                         SECRETAR,

  Prof. Dr.Valeriu TABĂRĂ                                          Vasile MOCANU
Expert, dr.  Gabriela CIUREA

